પહેલાં તો દરેક વિદ્યાર્થીને શિક્ષણ સુલભ થાય પછી એ શિક્ષણની ગુણવત્તાની વાત આવે, પરંતુ બન્યું છે એવું કે રાઇટ ટુ એજ્યુકેશન એટલે વિદ્યાર્થીઓને ભણાવી નાખવાના, બસ, તેમને કેટલું અને શું આવડે તે આપણે નહીં જોવાનું એવું સરકારી વલણ હોવાને કારણે આ અધિકાર લાભને બદલે હવે હાનિકારક નીવડવા માંડયો છે, હવે કેન્દ્ર સરકારે તાજેતરમાં રાઇટ ટુ એજ્યુકેશન એક્ટમાં સુધારો કર્યો અને રાજ્યોને પાંચમા અને આઠમા ધોરણમાં જે વિદ્યાર્થી નાપાસ થાય તેને અટકાવી રાખવાની સત્તા આપવામાં આવી.